**Ítéletalkotási tendenciák**

* **első benyomás**
  + a szüleimnek bemutatom az új páromat, aki anyukámnak ad virágot, ezáltal anyukám első benyomása pozitív lesz a fiúról, mert illedelmesnek és figyelmesnek fogja gondolni
  + a baráti társaságba egy új ember érkezik, nem mutatkozik be, ami miatt kevésbé lesz szimpatikus, negatívabban fogunk az elején hozzáállni
* **glória / halo-hatás**
  + autós találkozón valakinek ugyanolyan márkájú/stílusú autója van, ezért vele kezdünk el beszélgetni, mert szimpatikusabbnak/közelibbnek fogjuk érezni azt a személyt emiatt a közös pont miatt
  + valaki újjal ismerkedünk és sokkal pozitívabban fogunk hozzáállni, ha több közös érdeklődésünk is van, amit ritkának gondolhatunk és emiatt a negatív tulajdonságai az adott embernek kevésbé tűnnek negatívnak
* **kivetítés**
  + ha én maximalista vagyok és tudom, hogy jól is teljesítek például tanulásban, akkor, ha valaki szintén azt mondja magáról, hogy maximalista, azt fogom gondolni, hogy ő is biztos ugyanúgy teljesít mindenben, mint én, ami viszont nem feltétlen igaz
  + ha valaki nem őszinte természetű, akkor kevésbé fog hinni másoknak, mert azt fogja feltételezni, hogy a másik ember is ilyen és nem lehet benne megbízni
* **sztereotipizálás**
  + „a kínaiak csak rizst esznek”
  + „a nő otthon marad a gyerekkel, a férfi elmegy dolgozni”
* **implicit személyiség elmélet**
  + ha a férfiak egy nőt vonzónak találnak, akkor legtöbbször egyből azt feltételezik, hogy anyagias, biztos pénzes férfi kell neki jó kocsival
  + ha valaki szemüveges és könyvet olvas, akkor biztos okos
* **előítélet**
  + a cigányok rossz emberek, koszosak és vigyázni kell velük
  + a melegekhez a legtöbb ember már negatívan áll hozzá, amiatt, amit a médiában látnak negatív képet róluk
* **általánosítás**
  + az általános iskolában a konyhás néni nagyobb termetű volt, biztos mindegyik konyhás néni ilyen
  + egy lánynak volt egy párkapcsolata, ahol a másik fél megcsalta őt, ezután a többi férfiről is ez lesz a véleménye, hogy képesek ilyenre
* **szelektív észlelés**
  + a boltban szeretnénk venni valamit, amit drágának gondolunk, de az „akció” felirat megerősít minket abban, hogy meg kell vennünk a terméket és nem is olyan drága
  + egy szakítás után mindig a jó emlékek jutnak először eszünkbe, nem a rosszak, ami által azt érezzük, hogy minden jó volt (akkor is, ha tudjuk egyébként, hogy egyáltalán nem így volt) és nagyobb a hiányérzet